પ્રતાપનગરના અમિતભાઇ પંડ્યા 108માં ફરજ બજાવે છે. તેમને બે દિવસ અગાઉ બેન્કના નંબર પરથી જ ફોન આવ્યો હતો, ફોન પર બેન્ક દ્વારા ક્રેડિટ કાર્ડ અંગે સ્કીમ સમજાવાતી હતી. ચાલુ કૉલ દરમિયાન તેમને 3 મેસેજ આવ્યા જેમાં 10-10 હજાર ત્રણ વાર એમ કુલ 30હજાર રૂપિયા કપાઇ ગયા હોવાની વિગત હતી.તેમણે તરત ફોન કાપી નાખતા, તરત તે જ નંબર પરથી ફરી તેમને 4 થી 5 વાર કોલ આવ્યા હતા.જે તેમણે કાપી નાખ્યા હતા અને તરત બેન્ક હેલ્પલાઇન પર ફોન કરીને પોતાનું કાર્ડ બ્લોક કરાવ્યુ હતુ. તેમણે આ અંગે બેન્ક સાથે સાયબર ક્રાઇમમાં પણ ફરિયાદ નોંધાવી છે.